Ar genuose užkoduota biologinė informacija įgis tam tikrą išraišką organizme, priklauso nuo įvairių faktorių (gali būti susiję ne vienas, o keli genai, taip pat epigenetiniai veiksniai, aplinkos faktoriai, gyvensenos įpročiai). Genetiniai tyrimai parodo genetinį polinkį į vieną ar kitą ligą ar savybę, tačiau ji gali ir nepasireikšti (arba atvirkščiai, pasireikšti neprognozuotai, pvz., įvykus geno mutacijai), veikiant kitiems veiksniams. Pavyzdžiui, į nutukimą genetiškai linkęs žmogus gali ir neturėti viršsvorio problemos dėl subalansuotos mitybos, fizinio aktyvumo, visumoje sveiko gyvenimo būdo.